கேள்வி: திவ்யா கக்ரன் - வெற்றிகள் பற்றி நீங்கள் என்ன அறிந்துள்ளீர்கள்?
பதில்: * 2011-இல் பள்ளி அளவில் ஹரியானாவில் நடைபெற்ற தேசிய விளையாட்டுப் போட்டியில் முதன் முறையாக பதக்கம் வென்றார். அன்று அவர் வென்றது வெண்கலம். குரு பிரேம்நாத் அகாதாவில் பயிற்சியாளர் விக்ரம் குமாரின் கீழ் பயிற்சியைத் தொடங்கிய போது இவரின் விளையாட்டு மேம்பட்டது. * 2013-இல் இந்தியாவிற்காக கக்ரன் மங்கோலியாவில் நடந்த சர்வதேச போட்டியில் முதல்முறையாக வெள்ளிப் பதக்கம் வென்றார். * 2017 திவ்யா காமன்வெல்த் மல்யுத்த சாம்பியன்ஷிப்பில் தங்கம், ஆசிய மல்யுத்த சாம்பியன்ஷிப்பில் வெள்ளி வென்று, தேசிய சாம்பியன்ஷிப் மற்றும் அகில இந்திய பல்கலைக்கழக சாம்பியன்ஷிப்பில் தங்கம் வென்றார். * 2018-ஆசிய விளையாட்டு மற்றும் காமன்வெல்த் போட்டிகளில் வெண்கலப் பதக்கம் வென்றார். * 2020-இல் 68 கிலோ பிரிவில் ஆசிய மல்யுத்த சாம்பியன்ஷிப்பில் தங்கம் வென்ற முதல் இந்திய பெண் என்ற பெருமையை பெற்றார். * சிறந்த விளையாட்டுத்திறனை வெளிப்படுத்தியதற்காக, இந்திய அரசு, 2020ஆம் ஆண்டு, அவருக்கு அருச்சுனா விருது அளித்தது.